Ritratt: Muntaġġ : Canva / Facebook - Enzo GUsman  Il-funeral ta' Enzo Gusman se jkun qed isir fil-Kanada nhar it-Tlieta 28 ta' Diċembru. Minkejja d-distanza, il-Maltin xorta se jkunu jistgħu isegwu dirett il-funeral u jagħtuh l-aħħar tislima permezz ta' xandira li se ssir fuq l-internet. Filwaqt li d-dettalji ta' fuq liema sit se jsir il-funeral għad iridu jitħabbru, tħabbar li l-funeral se jkun qed isir fil-5pm, ħin ta' Malta. Enzo Gusman miet nhar is-Sibt 18 ta' Diċembru fl-età ta' 74 sena. Il-kantant ferm maħbub mill-Maltin kien weġġa' f'Awwissu tas-sena l-oħra wara li kien waqa' u spiċċa tmien xhur rikoverat l-isptar, b'bosta ġimgħat fit-taqsima tal-kura intensiva fi sptar fil-Kanada. Is-Sibt li għadda: Enzo Gusman iħalli l-pjazza tar-raħal F'Awwissu li għadda Enzo Gusman kien bagħat messaġġ permezz ta' filmat biex jixxandar waqt il-45 edizzjoni tal-festival L-Għanja tal-Poplu. Matul din l-edizzjoni Enzo ingħata l-unur ta' L-Għanja Li Tibqa' bħala rikonoxximent għall-kontribut tiegħu lill-kanzunetta Maltija. F'Awwissu li għadda: "Nirringrazzja lil Carmen talli dejjem kienet warajja" – Enzo Apparti l-mużika, Enzo kien ukoll iħobb ħafna l-lingwa Maltija.